PUIDUHAKKE TARNELEPING nr 2024-08-14-09

1. LEPINGUPOOLED

**Utilitas Tallinna Elektrijaam OÜ**, asukoht: Tooma tn 14 / Väomurru tn 1, 13816 Tallinn, registrikood: 10938397, keda esindab juhatuse liige Andrus Tamm (edaspidi Ostja), ja **Riigimetsa Majandamise Keskus** (**RMK**), asukoht: Sagadi küla, Haljala vald, 45403 Lääne-Viru maakond, registrikood: 70004459, keda esindab volituse alusel Üllar Rosin (edaspidi Müüja), koos nimetatud kui Pooled, on kütusetarnete osas kokku leppinud järgnevas:

1. LEPINGU ESE
   1. Müüja kohustub müüma ja tarnima Ostjale puiduhaket (edaspidi kütus).
   2. Ostjal on õigus ilma Müüja eelneva nõusolekuta anda tarnelepingust tulenevad õigused ja kohustused üle Utilitas Tallinna Elektrijaama (edaspidi Jaama) käitajale.
2. KÜTUSE KVALITEET
   1. Kütus käesoleva lepingu tähenduses on keemiliselt töötlemata puidust valmistatud puiduhake. Kütus ei tohi sisaldada võõrkehi ega lisandeid (liiv, kivid, plastik, kumm, kemikaalid, värvid, asfalt, metall jne), lund, jääd ega külmunud panku.
   2. Kütuse kvaliteedi määramisel juhindutakse energiaressursside börsi operaatori BALTPOOL poolt kinnitatud toodete spetsifikatsioonist <https://www.baltpool.eu/ee/tooted/>. Lubatud on kvaliteediklassid SM1W, SM2 ja SM3.
   3. Keemiliselt töödeldud puidujäätmetest valmistatud kütust võib tarnida ainult eelneval kokkuleppel ja tõestades analüüsiga kogu partii kvaliteedi vastavust biomassi nõuetele.
3. TARNEPERIOOD, TARNEGRAAFIK JA TARNETINGIMUSED
   1. Tarneperiood algab **01.10.2024** ja lõpeb **30.09.2025**.
   2. Tarnekogus aastas on **144 000 MWh**. Tarnegraafik kalendrikuude lõikes lepitakse kokku eraldi Lisas.
   3. On lubatud tarnitava kütuse koguse kõikumine kuuliselt ± 10%. Summaarselt kolme kalendrikuu lõikes ehk kvartaalselt peab tarnemaht vastama eelnevalt kokku lepitud graafikule. Kalendrikuu esimeses pooles peab tarnemaht olema vähemalt 35% kalendrikuu kogusest ja mitte üle 65%, juhul kui ei ole kokku lepitud teisiti. Päevapõhine tarnitavate koguste prognoos kajastatakse Müüja poolt kütuste infosüsteemis.
   4. Kütus toimetatakse Müüja poolt ja Müüja kulul tagant tühjendatavate (mahakerivate, tõukavate) veokitega või kallutatavate veokitega vastuvõtupunkti Jaamas Tooma tn 14 / Väomurru tn 1, 11415 Tallinn, laadimiskohas maha laadituna. Üldjuhul toimub kütuse vastuvõtmine seitse päeva nädalas, kuid Ostja võib seada piiranguid vastuvõtuaegadele ja päevadele, teatades piirangutest ette vähemalt 48 tundi.
   5. Müüja tagab, et transpordivahendi juht kaalub koorma, kinnitab koorma andmed ning võtab kütuseproovid vastavalt Ostja poolt edastatud juhendile. Juht on kohustatud autost väljumisel ja Jaama territooriumil viibimisel kandma **ohutusvesti**.
   6. Ostja tagab tarnitud koormate kohta esmaste andmete kajastamise veebipõhises infosüsteemis koorma saabumisel pärast transpordivahendi juhi poolt andmete kinnitamist. Müüjale on tagatud ligipääs andmebaasile igal ajahetkel lepingu kehtivuse ajal.
   7. Ostjal on õigus igal ajahetkel ühepoolselt vähendada lepingus kokku lepitud tarne kogust juhul, kui Jaama kütusevajadus ootamatult väheneb, proportsionaalselt vähenenud kütusevajadusega.
   8. Ostjal on õigus vähendada ühepoolselt lepingus kokku lepitud tarne mahtu või öelda leping üles, kui Müüja on rikkunud korduvalt lepingu mistahes tingimust hoolimata Ostjapoolsest osundusest rikkumisele.
   9. Lepingu Pool peab teisele Poolele teatama kokkulepitud tarnete täitmist takistavatest asjaoludest viivitamata pärast seda, kui ta sai takistavast asjaolust teada. Nimetatud säte ei mõjuta Müüja vastutust tarnete mittekohase täitmise eest. Müüja ei vabane oma kohustusest tarnida kokkulepitud kvaliteediga ja kokkulepitud kogustes kütust vastavalt kokkulepitud tarnegraafikule.
   10. Müüja kohustub tarnima ainult kütust, mis on varutud järgides kõiki Eesti Vabariigis kehtivaid õigusakte ja mis on toodetud nii, et sellest toodetud energia saab energiamajanduse korralduse seaduse § 323 ja selles viidatud õigusaktide kohaselt arvesse võtta taastuvenergiana. Täpsemad nõuded kütuse päritolule on toodud lepingu Lisas „Tarnija deklaratsioon“.
   11. Materjali päritolu ja kuuluvust tõendavad dokumendid iga tarnitud koorma kohta tuleb sisestada Ostja veebipõhisesse infosüsteemi esimesel võimalusel, soovitavalt enne tarnete sooritamist. Päritolu tõendite kontroll ja kinnitamine Ostja poolt on eelduseks arvete esitamisel.
   12. Müüja on teadlik, et Ostja rakendab Kütuse vastuvõtmisel, ladustamisel ja kasutuselevõtul PEFC tarneahela standardi PEFC ST 2002:2020 nõudeid.
   13. Tarnete alguseks peab Müüja omama FSC ja/või PEFC sertifikaati. Tõendus sertifitseerimisprotsessi kohta tuleb esitada hiljemalt lepingu sõlmimisel.
4. KOGUSE JA KVALITEEDI MÄÄRAMINE
   1. Kütuse hinna määramise aluseks on primaarenergia sisaldus.
   2. Kütuse energiasisaldust mõjutavad mass, niiskusesisaldus ja kütteväärtus.
   3. Tarnitud kütuse mass (m) määratletakse kaalumise teel. Kaalumine toimub Ostja kulul kütuse vastuvõtu kohas Tooma tn 14 / Väomurru tn 1, 11415 Tallinn.
   4. Kõikidest koormatest võetakse kütuseproovid vastavalt Ostja juhendile. Ei ole lubatud koormate koostamine erinevatest toormetest horisontaalsete kihtidena. Kui on möödapääsmatu ühte koormasse erinevate materjalide laadimine, tuleb need kas eelnevalt segada või paigutada koormasse üksteise järele, mitte peale.
   5. Kütuse niiskusesisalduse analüüsid teostatakse Ostja kulul.
   6. Niiskusesisaldus (Mar; %) määratakse Ostja poolt määratud laboris koormaproovist ja väljendatakse suhtelise niiskusena protsentides suhtena saabumisolekus kütuse massi.
   7. Juhul, kui ei ole kokku lepitud teisiti, kasutatakse kuivaine alumise kütteväärtusena (Qnet,d; MJ/kg) kõigile puuliikidele laiendatavat väärtust järgmiselt:

kvaliteediklass SM1 = 18,88 MJ/kg

kvaliteediklass SM2 = 18,77 MJ/kg

kvaliteediklass SM3 = 18,55 MJ/kg

* 1. Pooled võivad kokku leppida Qnet,d määramise perioodi (kalendrikuu, kvartal vms) koondproovist ja määratud väärtuse laiendamise perioodi koormatele.
  2. Juhul, kui koorma kuivaine tuhasisaldus ületab kvaliteediklassis lubatu, arvutatakse alumine kütteväärtus järgmise valemi kohaselt:

Qnet,d = Q - 0,11\*Ad, kus Q = kokkulepitud laiendatav väärtus MJ/kg ja Ad = kuivaine tuhasisaldus %.

* 1. Saabumisolekus kütteväärtus (Qnet, ar; MWh/t) arvutatakse järgmiselt:

Qnet, ar = (Qnet,d\*(100-Mar)/100-0,02443\*Mar)/3,6

* 1. Energiasisaldus. Tarnitud energiahulk (E; MWh) arvutatakse saabumisolekus kütteväärtuse ja massi (m) alusel järgmiselt:

E = Qnet,ar \* m

* 1. Müüjal on õigus nõuda koormaproovist enda valdusesse osaproov ning teostada omal kulul võrdlevad analüüsid. Kui Müüja ei ole koormaproovist osaproovi nõudnud, ei ole tal õigust Ostja poolt määratud laboratooriumis tehtud analüüside tulemusi vaidlustada.
  2. Juhul, kui Ostja ja Müüja poolt analüüsitud proovide niiskusesisaldus erineb teineteisest rohkem kui kaks (2%) protsenti absoluutväärtuses, tehakse kindlaks lahknevuse põhjus ja arveldust korrigeeritakse vastavalt põhjusele, kui põhjuste väljaselgitamisel on tõendatult selgunud, et arveldus põhines valedel andmetel. Sama kehtib juhul, kui Ostja ja Müüja poolt analüüsitud proovide alumise kütteväärtuse analüüsid erinevad teineteisest rohkem kui 5%. Kui Pooled ei jõua kokkuleppele lahknevuse põhjuse tõendatuse osas, jäävad kehtima Ostja poolt esitatud andmed.
  3. Tuha sisaldus kuivaines määratakse vajadusel Ostja poolt määratud laboratooriumis.
  4. Puuduse avastamine kütuse kvaliteedis toimub visuaalse vaatluse, tükkide suuruse mõõtmise ja analüüside teostamise põhjal. Visuaalse vaatluse, tükkide suuruse mõõtmise ja Ostja laboris teostatud analüüside teel avastatud puuduste osas teavitatakse Müüjat kirjalikku taasesitamist võimaldavas vormis hiljemalt seitsme (7) kalendripäeva jooksul alates koorma saabumisest. Kui kvaliteedinõuetele mittevastavus selgub kolmanda osapoole laboris teostatud analüüsi põhjal, esitatakse teave esimesel võimalusel, kuid mitte hiljem kui kolmandal (3) päeval pärast analüüsi tulemustega protokolli saabumist Ostjale. Ostjal on õigus nõuda Müüjalt ebakvaliteetse kütuse asendamist, samuti äraviimist.
  5. Tarnitud kütus, mis ei vasta lepingu punktis 3 toodud nõuetele, arvestades lepingu punktides 6.2 ja 6.3 kokku lepitud erisusi, ei kuulu tasustamisele sõltumata sellest, kas Ostja on ebakvaliteetse kütuse ära põletanud või tagastab selle Müüjale.

1. HIND JA HINNA MUUTMINE
   1. Kütuse hind **on 22,00 €/MWh**. Hinnale lisandub käibemaks vastavalt Eestis kehtivatele õigusaktidele.
   2. Juhul, kui kütuse tuhasisaldus ületab kvaliteediklassis lubatut, vähendatakse ühikuhinda 5% iga üleliigse tuhasisalduse 0,5% eest. Kui kütuse tuhasisaldus ületab 10% kuivaines, siis ei kuulu konkreetne kütusekoorem tasustamisele.
   3. Alla 30% niiskusega koormate puhul rakendab Ostja koorma hinna ümberarvestust. Ümberarvestuse aluseks võetakse koorma tegelik kaal ja eeldus, et antud koorem on saabumisolekus 30% niiskusesisaldusega. Nende andmetega teostatakse energiasisalduse (MWh) ümberarvestus ja arvutatakse koorma hind vastavalt ümberarvestatud MWh-le ja kehtivale ühikuhinnale. Selle tulemus arvestatakse tagasi tegelikule MWh hulgale ja saadakse korrigeeritud ühikuhind.
   4. Juhul, kui mootorikütusena kasutatava diislikütuse hind on jooksva kalendrikuu esimesel tööpäeval üle taseme 1,471 €/l või alla taseme 1,271 €/l (käibemaksuta hulgihind Neste terminalis, tarnetingimus “DDP Neste Eesti Tallinn terminal”, www.neste.ee), korrigeeritakse jooksva kalendrikuu kütuse hind järgmiselt: mootorikütuse hinna igakordsel muutumisel kuni 0,100 €/l võrra muutub kütuse hind 0,20 €/MWh vastavalt üles- või allapoole.
   5. Kütuse ühikuhind võidakse üle vaadata ja korrigeerida vajadusel vastavalt turul tekkinud olukorrale. Ülevaatamine toimub kvartalile eelneva kvartali viimasel kuul läbirääkimiste teel. Järgneva kvartali kütuse ühikuhind võib nii tõusta kui ka langeda võrreldes eelmise kvartaliga. Kui Pooled ühikuhinnas kokkuleppele ei jõua, kehtib varasem hind ning Pooltel on õigus vähendada lepingus kokku lepitud tarne kogust 1-kuulise etteteatamisega kuni 50%.
2. ARVELDAMINE
   1. Maksmine tarnitud kütuse eest toimub Müüja poolt esitatud arvete alusel. Arveldusperioodiks on kalendrikuu. Jooksva kuu viimane arve esitatakse esimesel võimalusel, kuid mitte hiljem kui järgneva kalendrikuu viiendal kuupäeval. Arvete maksetähtaeg on 21 päeva arveldusperioodi lõpust.
   2. Arve koostamise aluseks on Ostja infosüsteemis olevad andmed.
3. OMANDIÕIGUS JA KAHJUSTUMISOHT

Omandiõigus ja tarnitud kütuse juhusliku hävimise ja kahjustumise riisiko lähevad üle Ostjale, kui Müüja poolt kohale toimetatud kütusekoorem on vastavalt käesoleva lepingu tingimustele vastuvõtupunktis kokkulepitud kohta maha laaditud. See ei vabasta siiski Müüjat võimalikust vastutusest kütuse lepingule mittevastavuse eest.

1. VASTUTUS KAHJU EEST JA KAHJUKOMPENSATSIOON
   1. Müüja on vastutav kogu kahju eest, mis Ostjale võidakse põhjustada seetõttu, et Müüja tarnitud kütus ei ole kokkulepitule vastav, või seetõttu, et kütusetarne hilineb või ei toimu. Ostja kahjuks peetakse muu hulgas Ostja tootmisüksusele eelnimetatud põhjusel tekitatud kahjusid ning Müüja tarnitud kütuse ja seda kompenseeriva, mujalt hangitud kütuse hinnavahet ja Ostja poolt eelnimetatud põhjustel ostetud CO2 kvootide hinda. Ostjal on õigus kompenseeriv kütus (Ostjale sobiv mistahes materjal) hankida vastavalt oma äranägemisele talle sobival ajal ja viisil.
   2. Müüja on vastutav kütuses sisalduvate kõrvaliste võõrkehade ja esemete poolt Jaamade seadmetele põhjustatud rikete ja kahjustuste likvideerimiseks tehtud kulutuste eest ning kohustub kompenseerima nende rikete põhjustatud otsese kahju.
   3. Müüja on vastutav tema poolt lepinguliste kohustuste täitmiseks kasutatud isikute poolt Jaamade seadmetele ja infrastruktuurile tekitatud kahju eest.
   4. Müüja kohustub täitma Jaama territooriumil kehtivaid sissepääsu-, ohutus-, tuleohutus jm nõudeid.
   5. Müüja tagab Jaama territooriumil töötervishoiu- ja tööohutusalaste nõuete kohase täitmise oma töötajate ja allhankijate esindajate poolt ning vastutab täiel määral ja ainuisikuliselt nende selliste kohustuste täitmata jätmise eest. Ostjal eelnimetatud kohustust ega vastutust ei lasu.
2. KONFIDENTSIAALSUS

Pooled loevad käesolevas lepingus sätestatud kütuse hinda konfidentsiaalseks ning kohustuvad seda mitte avaldama kolmandatele isikutele, v.a Poolte töötajad, finantseerijad ja nõustajad, kui ei ole kokku lepitud teisiti. Ostjal on õigus vastava päringu saamisel esitada leping ning selle täitmisega seonduvat informatsiooni erinevatele ametkondadele (nt Konkurentsiamet).

1. TEATED
   1. Lepinguga seotud teated esitatakse kirjalikku taasesitamist võimaldavas vormis. Kiireloomulised teated esitatakse lisaks ka suuliselt. Elektronposti teel saadetud teade loetakse teisele Poolele kätte toimetatuks saatmise päeval, kui teade on saadetud tööpäeval hiljemalt kell 15.00, muul juhul järgmisel tööpäeval.
   2. Teated edastatakse lähtuvalt lepingus märgitud Poolte kontaktandmetest:

Ostjale Müüjale

Nimi: Andrus Tamm Nimi: Üllar Rosin

telefon: 502 3082 telefon: 514 2146

e-post: [hake@utilitas.ee](mailto:hake@utilitas.ee) e-post: [ullar.rosin@rmk.ee](mailto:ullar.rosin@rmk.ee)

* 1. Pooled kohustuvad koheselt, kuid mitte hiljem kui 10 (kümne) kalendripäeva jooksul pärast lepingus märgitud kontaktandmete muutumist, teatama teisele poolele vastavatest muudatustest.

1. VAIDLUSED

Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Harju Maakohtus.

1. ALLKIRJAD

Käesolev leping on allkirjastatud Poolte poolt digitaalselt.

Lisa 1 Puiduhakke tarnelepingule. Tarnegraafik

